
Z A P I S N I K
8. seje upravnega odbora Ribiške zveze Slovenije

Seja je potekala 7. decembra 2023 ob 16:00 uri v prostorih konferenčnega centra Camino, Mala Pirešica 21, 3301 Petrovče. 

	Prisotni:
	

	- člani UO RZS:
	predsednik: dr. Miroslav ŽABERL; člani: Marijan GABER, Aleš HORVAT, Igor KLOBOVES, Marko KRAJNC, Bojan LEVAI, Marko LIPOVŽ, Boštjan Peter ZAGOŽEN

	-  nadzorni odbor RZS:
	Dušan PEČNIK

	[bookmark: _Hlk123207679]-  strokovna služba RZS:
	mag. Igor MILIČIĆ	

	-  vabljeni: 
	Niko HARI

	Opravičili odsotnost:
	

	-  člani:

	Peter JANKOVIČ, Žiga PAVLIČ



Sejo je vodil predsednik RZS Miroslav Žaberl. Prisotnih je bilo osem članov UO RZS od desetih. Seja je bila sklepčna. 

Predlagan je bil sledeči dnevni red:  
[bookmark: _Hlk107731981]1. Pregled zapisnika 7. redne seje s poročili o realizaciji sklepov
[bookmark: _Hlk107732108][bookmark: _Hlk129525498][bookmark: _Hlk145838143]2. Pregled zapisnikov delovnih teles med 6. in 7. sejo UO (mandat 2022 - 2027)
[bookmark: _Hlk154493412][bookmark: _Hlk129525527]2.1. zapisnik 4. seje KPA
2.2. zapisnik 3. seje KUR
[bookmark: _Hlk107732033]3. Razdelitev pomoči RZS za RD prizadete v poplavah  
[bookmark: _Hlk107732411]4. Problematika oprostitve koncesij za ribiško upravljanje – pojasnilo MKGP in protest RZS
[bookmark: _Hlk154493700]5. Osnutek medijske strategije RZS
6. Predlog imenovanja inventurne komisije RZS
[bookmark: _Hlk103599455]7. Seznanitev
· [bookmark: _Hlk145885152][bookmark: _Hlk145838903]sestanek RAJP
· sodba Upravnega sodišča v primeru Kogal d.o.o.
· posvet o prihodnosti gospodarjenja s potočno postrvjo
· generalna skupščina EAA in konferenca EAA o prihodnosti ribiških klubov
· generalna konferenca ICSF- kasting
· tiskovna konferenca LZS-RZS.
[bookmark: _Hlk146502094][bookmark: _Hlk146506642]8. Sestanek s predsedniki ribiških družin na območju ZRD Celje o aktualni problematiki ribiškega upravljanja

Sprejet je bil razširjen dnevni red pod točko 6. Dnevni red je bil sprejet soglasno. Gradivo za sejo so prisotni prejeli v elektronski obliki. 

AD 1

Pregled zapisnika 7. redne seje s poročili o realizaciji sklepov 
Sekretar RZS Igor Miličić je podal poročilo o realiziranih sklepih. Realizirani so vsi sklepi, razen sklepa redne seje UO RZS, ki je v urejanju - sklep 15: GFV RZS pregleda obstoječo dokumentacijo glede metodologije vrednotenja dela RD za tisti del, ki ga je RD dolžna opraviti po koncesijski pogodbi ter pripravi poročilo.

[bookmark: _Hlk116834863]Pripomb prisotnih na obravnavan zapisnik ni bilo.

Sprejet je bil:	
Sklep 1: Prisotni člani UO RZS na zapisnik 7. redne seje nimajo pripomb in ga potrjujejo soglasno. Potrjujejo tudi poročilo o realizaciji sklepov.

AD 2

[bookmark: _Hlk103599110]Pregled zapisnikov delovnih teles med 6. in 7. sejo UO (mandat 2022 - 2027)
2.1. zapisnik 4. seje KPA
Poročilo je predstavil predsednik KPA RZS Marko Krajnc. Večina sklepov je bila realizirana, razen sklepov, ki se nanašata na celostno grafično podobo RZS in obuditev delovne skupine za ribiške vodnike. Osrednja točka je udeležba RZS na Mendarodnem sejmu lovstva in ribištva, 5. 4. – 7 .4. 2024 v Gornji Radgoni v organizaciji Pomurskega sejma. Aktivnosti na pripravo nastopa na sejmu že potekajo (sestanki z vodstvom sejma, LZS in predsedniki RD na tem območju). RD, ki gravitirajo na to območje, so zagotovile sodelovanje in promocijo sejma na zborih članov RD, ki bodo potekala večinoma v mesecu marcu 2024. Sodelovanje je potrdila tudi DMR RZS. Nalogo, ki zadeva mednarodno sodelovanje in kulinariko, je prevzel Marijan Gaber, predsednik ZRD Maribor. Za postavitev na sejmu je odgovoren pogodbeni postavljalec Pomurskega sejma. Predsednik RZS je podal informacijo glede  strokovnega posveta, ki bo osrednji dogodek na sejmu in bo obravnaval aktualno problematiko, z nazivom Življenje v vodi – sodelovanje ribičev v popoplavni obnovi. Med strokovnjaki, ki bodo vabljeni, je tudi dr. Mihael Jožef Toman, ekolog in doktor bioloških znanosti, redni profesor za ekologijo in varstvo celinskih voda na Biotehniški fakulteti UL. K sodelovanju bo vabljen tudi državni sekretar Boštjan Šefic, vodja Službe Vlade Republike Slovenije za obnovo po poplavah in plazovih. Igor Kloboves je postavil vprašanje glede višine finančnega vložka nastopa na sejmu. Predsednik RZS je navedel, da je finančna konstrukcija v pripravi, poročilo bo podala delovna skupina RZS za nastop na Pomurskem sejmu.

Pripomb prisotnih na obravnavan zapisnik ni bilo.

2.2. zapisnik 3. seje KUR
Poročilo je predstavil predsednik KUR RZS Bojan Levai. Komisija je pregledala poročilo o izvedenih aktivnostih. Vsi sklepi so bili realizirani. Narejen je bil načrt dela in predlagan finančni načrt za leto 2024. Glede na to, da komisija teži k racionalizaciji finančnih sredstev, ugotavlja, da se pojavljajo težave s prijavami na usposabljanja, posledično prihaja do odpovedi le-teh zaradi premalo prijav (usposabljanje za ribiške gospodarje – jesen 2023). Podan je predlog, da se zaostri način prijav v smislu takojšnjega plačila kotizacije usposabljanja. Problematika bo izpostavljena tudi na naslednji skupščini RZS. Komisija predlaga, da se v letu 2024 višje oblike usposabljanj izvedejo  na območju ZRD Ljubljana oz. v Lukovici (ČZS) z namenom večje dostopnosti RD iz vseh območij. Potrjena časovnica usposabljanj:
· elektroribolov: 10. 2.,17. 2. in 2. 3. 204 
· ribiški čuvaji: 16. 3., 23. 3. in 13. 4. 2024
· gospodarji: 30. 3., 6. 4. in 20. 4. 2024           
· čuvaji (obnovitveni) in elektroribolov (obnovitveni): jesen 2024 (odvisno od prijav)      
· mentorji mladih ribičev: vezano na izvedbo tabora mladih ribičev	
· posvet za vodstva RD: Posegi v vodotoke - revitalizacija po vodni ujmi 2023 (termin naknadno)

V bodoče se bodo usposabljanja višjih oblik organizirala na območju, kjer bo izkazan večji interes. Strokovna služba RZS pošlje navodila o obnovitvenem protidopinškem usposabljanju ADEL vsem RD in ZRD. Komisija predlaga usposabljanje za delo z avtomatskim defibrilatorjem za tekmovalce in eventuelno ribiške čuvaje, glede na klimatske spremembe (visoke poletne temperature).
Boštjan Peter Zagožen je opozoril na dejstvo, da nekatera usposabljanja že več let niso bila realizirana in posledično RD nimajo dovolj usposobljenega kadra. Podal je predlog, da se usposabljanje vseeno izvede po dveh neuspelih zaporednih razpisih, ne glede na število prijavljenih v tretjem zaporednem razpisu. Predsednik RZS odgovarja, da komisija izvede usposabljanje glede na  povpraševanje o številu kandidatov v jesenskem času za naslednje leto. Se pa strinja, da se izjemoma in po potrebi lahko izvedejo usposabljanja z manj prijavljenimi kandidati, kar preveri KUR RZS. 
Glede realizacije programa Športno treniranje, ki je, kot je navedel Boštjan Peter Zagožen, med drugim potrebno tudi zaradi kandidiranja RD na razpisih, je predsednik RZS mnenja, da bi usposabljanje morali imeti opravljeno vsi funkcionarji na tekmovalnem področju. RZS ima že podpisane pogodbe s tremi kandidati, ki opravljajo celotni program usposabljanja. Glede na to, da je usposabljanje obsežno (določeno število opravljenih ur na Fakulteti za šport UL; tečaj reševanja iz vode; program v izvedbi RZS, potrjen s stran MGTŠ) TK RZS še ni uspela pridobiti več zainteresiranih kandidatov.
Po dveh letih je potrebna obnovitev protidopinških certifikatov ADEL. Usposabljanje je obvezno za vse tekmovalce, ki tekmujejo na državni in mednarodni ravni (ni potrebno za tekmovanja na ravni ZRD) za vse odrasle kategorije (člani, veterani in masterji) in mlade od 14. leta starosti dalje.

Pripomb prisotnih na obravnavan zapisnik ni bilo.

[bookmark: _Hlk54361579]Sprejeta sta bila:	 
Sklep 2: UO potrjuje zapisnika delovnih teles: KPA z dat. 20. 11. 2023 in KUR z dat. 28. 11. 2023.
Sklep 3: Sekretar RZS navedena zapisnika pošlje v objavo na spletno stran RZS.

[bookmark: _Hlk129527307]AD 3

Razdelitev pomoči RZS za RD prizadete v poplavah  
Poročilo sta podala člana delovne skupine RZS za določitev kriterijev solidarnostne pomoči RD, Marko Lipovž in Marijan Gaber. Delovna skupina je pripravila predlog pomoči, ki je del gradiva za sejo. Predlog temelji na razpoložljivih zbranih podatkih (razen podatkov o višini škode, ki so jo RD prijavile MKGP, ker so bili še v fazi zbiranja in nedokončni ter podatkov o dejanskem stanju ribiških revirjev, ker niso javno dostopni). Upoštevani so bili sledeči kriteriji: vlaganja v RGN, razpoložljiva kratkoročna sredstva, povprečni prihodki v zadnjih treh letih in višina članskih prispevkov. Višina članskega prispevka zmanjšuje višino predlagane pomoči. Sredstva iz naslova pomoči so namenjena za pomoč pri obnovitvi ribjega življa. Delovna skupina predlaga razdelitev do višine 40.000 EUR iz solidarnostnega sklada. 
[bookmark: _Hlk154524591]Predsednik RZS delovni skupini priznava dober pristop k uporabljeni metodologiji za izdelavo poročila, v katerega je bilo vloženo veliko dela. Glede uporabljenih kriterijev je izrazil določen dvom, glede na to, da podatkov o poročani škodi RD, ki so jih poslale na MKGP, ni zajetih v predlogu in predstavljajo osnovne podatke o dejanski škodi, ki bi morala biti osnova za kriterij dodelitve pomoči (stopnja opustošenja vodotokov, količina potrebnega vlaganja rib, prepoved ribolova za določeno območje). Analiza mora biti narejena na merljivih podatkih s strani MKGP.

[bookmark: _Hlk129534272][bookmark: _Hlk154531438]POVZETEK RAZPRAVE:
B. P. Zagožen: poda nestrinjanje z nekaterimi uporabljenimi kriteriji pri izdelavi predloga pomoči RD prizadetim v poplavah. Glede na  razpravo  na prejšnji seji UO RZS, je pričakoval delitev sredstev tistim RD, ki so utrpele največ škode na vodotokih. Predlog pomoči zajema kriterije, ki z višino dejanske škode na vodotokih nimajo povezave. Meni, da se ne bi smelo upoštevati kriterijev, ki govorijo o izpadu prihodka, pač pa je potrebno ugotoviti dejansko stanje ribje populacije na vodotokih po poplavah v primerjavi s stanjem pred poplavami. Mnenja je, da je postavka v predlogu, da so RD utrpele škodo na vseh svojih vodotokih nerealna in se je nebi smelo upoštevati. Poda kritiko na delo delovne skupine, ker pri pripravi predloga ni vzpostavila kontakta s prizadetimi RD oz. predstavniki ZRD na prizadetih območjih, da bi ugotovila realno stanje. Predlagal, da se najprej na vsakem od območij določi najbolj prizadete RD oz. jih določijo predstavniki območij. Glede kriterija, ki zajema vlaganje po RGN, meni, da so RGN s stališča RZS trenutno neveljavni. Narejeni so bili pred šetimi leti na zastarelih in nerealnih podatkih. Edini merljivi podatek, ki bi ga bilo treba upoštevati, je poročilo, ki ga RD pripravijo vsako leto v jesenskem času v okviru Programa upravljanja rib v celinskih vodah v RibKatu. Poročilo mora biti v skladu z RGN za vsak vodostaj in revir posebej (določanje količine vlaganja rib), potrdi ga ZZRS. V pomladanskem času RD podajo poročilo o izvedbi tega letnega programa. Navedel je, da zaradi lanskoletne suše, na območju ZRD Celja ni bilo tako obsežnih vlaganj, kar lahko predstavlja negativen podatek. Podatki o letnih poročilih RD so dsotopni za pet let nazaj. Meni, da je potrebno določiti višino vrednosti med ciprinidi in salmonidi v razmerju 1:2. Glede kriterija, ki upošteva kratkoročna sredstva je mnenja, da ta podatek nima nobene povezave s škodo na ribjem življu. Prav tako ne višina povprečnega prihodka, ker zajema tudi druge dejavnosti in sredstva RD. Mnenja je, da to predstavlja negativno vzpodbudo za RD, ki poslujejo dobro. Prav tako nasprotuje kriteriju,, ki zadeva število članstva v RD, ker je v preteklosti RD z več člani tudi več prispevala v sklad RZS in s tem ne bi smela biti oškodovana. Navedel je, da imajo nekatere RD na območju ZRD Celja prepoved ribolova, nekatere ga bodo imele tudi dve ali več let, kar pomeni izpad prihodka, za razliko od RD, kjer prepovedi ribolova, kljub poplavam, ni. Glede predloga v poročilu o skupni nabavi rib je mnenja, da ni izvedljiv, saj imajo RD svoje dobavitelje in kriterije glede vrst rib. Nekatere RD (Ljubno, Mozirje, deloma Šempeter) so dobile prepoved vlaganja rib v času sanacije vodotokov, ki lahko trajajo še kar nekaj časa. Po podatkih RD, so nekatere potrdile tudi škodo na ribogojskih obratih, namenjenih za poribljavanje, kar bi se tudi moral upoštevati kot eden od kriterijev. Glede kriterijev, ki bi se morali upoštevati pri izračunu višine pomoči  predlaga dva bistvena: relevantni so podatki iz programa RibKat ZZRS in ocena posamezne RD in/ali predstavnika ZRD o tem, kateri revirji so bili resnično prizadeti in v kolikšni meri; posledično se jih uvrsti v tri kategorije.
M. Lipovž: z mnenjem B. P. Zagožna se  strinja le do določene mere. Glede kriterija vlaganja rib po RibKatu je bila narejena simulacija, vendar iz teh podatkov ni možno priti do realne slike. Posledično se je delovna skupina odločila, da se kot kriterij vzamejo podatki iz RGN, ki jih morajo vse RD upoštevati. B.P. Zagožen: RGN je šestletni načrt, ki se ga vsako leto lahko spreminja z letnim poročilom, ki je vezano na posamezne revirje. Podatke lahko pripravi tudi ZZRS. M. Lipovž: navaja, da se v letnem programu lahko prilagajajo le vzdrževalna vlaganja. B. P. Zagožen: meni, da se lahko prilagajajo vsa vlaganja, kar ZZRS tudi omogoča. M. Lipovž: analiza potrebnih podatkov iz RibKata zahteva sorazmerno veliko časa glede na razliko v vrednosti namenjenih sredstev RD. Zagovarja kriterij finančnega poročila RD, ki je javno objavljeno. B. P. Zagožen: prodaja ribolovnih dovolilnic je nepravičen podatek, ker ne razkriva višine stroškov, ki ob tem nastanejo. M. Lipovž: pri predlogu so upoštevani tudi stroški (kriterij kratkoročna sredstva). N. Hari: glede kriterija članstva v RD predlaga, da se ga posodobi na realno stanje, glede na to, da se pričakuje upad članstva v prizadetih RD. D. Pečnik: NO RZS bi lahko imel težave, ko se bodo RD začele nanj obračati glede načina delitve sredstev. Predlaga, da se naredi seznam RD, prizadetih v poplavah ter določi odstotek, ki predstavlja delež povzročene škode v primerjavi z vsemi revirji, s katerimi  RD upravlja. Prag predlaga pri 2/3. Glede vrednotenja meni, da so pogledi vedno lahko različni. Vprašanje je, kako se bodo na predlog odzvale RD na letni skupščini RZS, zato je potrebno pripraviti celovito analizo.
I. Kloboves: pomoč RD ob poplavah lahko predstavlja dvorezen meč. Meni da je potrebna, vendar na drug način. Pri delitvi sredstev je potrebna velika previdnost, ker lahko pride do občutka zapostavljenosti nekaterih RD. M. Žaberl: posledice poplav so tako razsežne, da RZS lahko upravičen nameni del sredstev iz sklada za najbolj prizadete RD. Želi si, da se določijo najbolj pravični kriteriji. Glede nasprotujoča stališča predlaga menjavo člana delovne skupine, in sicer I. Klobovsa naj nadomesti B. P. Zagožen. I. Kloboves: se strinja z menjavo. B. P. Zagožen: predlaga, da bi imel vlogo svetovalca, da ne bi prišlo do navzkrižnih interesov. M. Krajnc: dela na tem da bi gorenjske RD donirale prizadetim RD od 40 do 60 ribolovnih dni. 
[bookmark: _Hlk122969992]Predsednik RZS je podal v razpravo predlog o višini denarnih sredstev RZS za pomoč RD najbolj prizadetim v poplavah, in sicer predlaga znesek v višini 50.000 EUR v letih 2024 in 2025. Sredstva bi se črpala iz presežka denarnih sredstev preteklih let. Predlog je bil sprejet z enim glasom proti (Igor Kloboves).

Sprejeti so bili:
Sklep 4: UO RZS se je seznanil s poročilom delovne skupine RZS glede razdelitve pomoči RD prizadetim v poplavah. 
Sklep 5: UO RZS potrjuje odstop člana delovne skupine RZS za določitev kriterijev solidarnostne pomoči RD, Igorja KLOBOVESA.
Sklep 6: Na podlagi presežka sredstev iz preteklih let, RZS oblikuje sklad za solidarnostno pomoč RZS za namen pomoči pri poribljavanju prizadetih vodotokov najbolj prizadetim RD v poplavah 04.08.2023, iz katerega se nameni 50.000 EUR sredstev za poribljavanja v letih 2024 in 2025. 
Sklep 7: Delovna skupina za določitev kriterijev solidarnostne pomoči RD, ob sodelovanju predsednika RZS in člana UO Boštjana Zagožna, do naslednje seje UO, pripravi prenovljen predlog pomoči pri poribljavanju za najbolj prizadete RD v poplavah.

AD 4

[bookmark: _Hlk107732597]Problematika oprostitve koncesij za ribiško upravljanje – pojasnilo MKGP in protest RZS
Poročilo je predstavil predsednik RZS, Miroslav Žaberl. RD so prejele dopis MKGP glede pojasnila o oprostitvi celotnega ali delnega plačila koncesijske dajatve v letih 2023, 2024 in 2025. Pojasnilo navaja, da je pri izvajanju ukrepa oprostitve plačila koncesijske dajatve potrebno upoštevati pravila Evropske unije, ki urejajo državno pomoč v sektorju ribištva (Uredbo Komisije EU pri pomoči de minimis). Dopis navaja, da so se sredstva, namenjena pomoči de minimis zmanjšala in da jo je potrebno upoštevati kadarkoli v obdobju treh proračunskih let in ne sme presegati skupnega dovoljenega zneska pomoči de minimis za posamezno pravno osebo. MKGP navaja, da bo poskušalo v čim krajšem času pripraviti dodatne ukrepe za pomoč RD prizadetim v poplavah.
Predsednik RZS je navedel, da je bilo MKGP opozorjeno na rizik dodelitve sredstev iz pomoči de minimis. RZS je poslala protestno pismo in vzpostavila stik z MKGP, kjer je bil obljubljen sestanek na to tematiko. MKGP se zaveda, da je potrebno nastalo situacijo rešiti na drug način, ugoden za RD. Težavo predstavlja Ministrstvo za finance, ki vztraja na stališču, da je oprostitev koncesnin državna pomoč, ki deluje po načelu pomoči de mninmis.
Predsednik je predlagal naslednje ukrepe za reševanje nastale problematike:
· pogovori s pooblaščenimi državnimi organi; predlaga se aneks h koncesijskim pogodbam RD
· močnejši pritisk na MKGP; poslansko vprašanje; medijska izpostavljenost
· uporaba pravnih sredstev

Dušan Pečnik je navedel, da je v času epidemije veljala ista uredba, pa so bile RD oproščene delnega plačila koncesnine, ki je nacionalna dajatev, ki jo določa država in je neodvisna od uredbe Komisije EU.

Pripomb prisotnih na seznanitev ni bilo.
  
Sprejet je bil:
[bookmark: _Hlk124345746]Sklep 8: UO RZS se je seznanil z pojasnilom MKGP glede nezmožnosti oprostitve plačila koncesij in protesta RZS na to pojasnilo ter zadolžuje vodstvo RZS, da nadaljuje aktivnosti za rešitev tega problema.

AD 5

Osnutek medijske strategije RZS 
Osnutek medijske strategije je pripravil strokovni sodelavec za medije RZS, Niko Hari. Osnutek predstavlja smernice delovanja, ki jih je potrebno v bodoče nadgraditi. Osnutek je del gradiva za sejo.

POVZETEK RAZPRAVE:
M. Žaberl: želi, da se pripravi podrobna strategija na podlagi zastavljenih vprašanj v osnutku strategije. Pripraviti je potrebno konkretne predloge na področju sodelovanja s posameznimi javnostmi in predstaviti ukrepe, ki bi pripomogli, da bi bila RZS bolj prisotna v medijih, N. Hari: apelira na člane UO RZS, da ga seznanjajo  z relevantnimi zgodbami in problematiko na območjih oz. v RD v aktualnem času in osebno, da se lahko novice prenesejo v medije. Zavedati se je potrebno, da vse novice niso v vsakem času zanimive za vse medije. M. Krajnc: KPA RZS je N. Harija povabila k sodelovanju na sejah in sestankih, kje bo prisoten kot aktivni član s svojimi predlogi za promocijo in organizacijo dogodkov v okviru komisije. B. P. Zagožen: ZRD Celje je podala kritiko glede objavljenih vsebin na socialnih omrežjih. Mnenje je, da bi moralo biti prisotnih več vsebin, ki zadevajo ribiško upravljanje in manj vsebin, ki so lahko sporne za okoljevarstvene organizacije. V času avgustovskih poplav problematika ni bila dovolj dobro in zadosti predstavljena oz. je bila predstavljena z deljenjem že obstoječih vsebin. Želel bi si več avtorskih vsebin s strani RZS, ki bi bile aktualne in ažurne. Gradivo, ki ga je N. Hari pripravil za tiskovno konferenco LZS-RZS je bilo dobro in je primer, kako se delajo medijske vsebine. N. Hari: potrebno je ločiti spletne medije v smislu objavljanja vsebin: spletna stran je primerna za resne vsebine, medtem ko so socialna omrežja namenjena tudi promociji ribištva in RZS ribičem posameznikom, ne samo upravljalcem. B. P. Zagožen: zagovarja stališče, da so tudi socialna omrežja namenjena vsebinam ribiškega upravljanja. Predlaga vzpostavitev podskupin za posamezne interesne skupine, ki se ukvarjajo z drugačnimi tematikami. Strategija naj se določi na kriterijh strokovnosti, kjer RZS nastopa navzven kot okoljevarstvena organizacija. Meni, da RZS v trenutnih okoliščinah premalo izkorišča moč medijev za pritisk na odločevalce,

[bookmark: _Hlk154494916]Sprejet je bil:
Sklep 9: UO RZS se je seznanil z osnutkom medijske strategije RZS. Strokovni sodelavec za medije, Niko HARI pripravi bolj specificirano analizo in do naslednje seje UO nadgradi osnutek medijske strategije RZS.

[bookmark: _Hlk154494783]AD 6

Predlog imenovanja inventurne komisije RZS 
Predlog je predstavil sekretar RZS Igor Miličić.

Predlagani člani inventurne komisije so:
· [bookmark: _Hlk122969567]mag. Igor MILIČIĆ (sekretar RZS), predsednik
· Rajko ZAJC (RD Medvode), član
· Marjan GORIŠEK (RD Vevče), član

Predlagana nadomestna člani inventurne komisije sta:
· Peter WEIBL (RD Visoko)
· Boris MIHIČINAC (RD Straža Sava)

[bookmark: _Hlk122968243]Člani UO RZS na predlog nimajo pripomb in ga potrjujejo.

Sprejet je bil:
[bookmark: _Hlk122968301]Sklep 10: UO RZS se je seznanil s predlogom imenovanja inventurne komisije RZS in ga potrjuje.

AD 7

Seznanitev
Poročila je predstavil predsednik RZS, Miroslav Žaberl in so del gradiva za sejo:
· sestanek RAJP
Sestanek je potekal v Makedoniji, 3.11.2023. RZS je dobila kandidaturo za organizacijo tekmovanja v LRK. V primeru, da naslednje leto Črna Gora ne bo uspela izvesti organizacije srečanja RAJP, bo gostiteljica RZS za kar bo potrebno rezervirati finančna sredstva..
· sodba Upravnega sodišča v primeru Kogal d.o.o.
Sodba sodišča je bila ugodno rešena v korist pritožnikov. in vrnjena nazaj na prvo stopnjo.
· posvet o prihodnosti gospodarjenja s potočno postrvjo
Posvet je potekal 18.10.2023 v Lukovici. Na njem so sodelovali predstavniki ZZRS in Biotehniške fakultete UL in je bil namenjen predstavnikom RD, ki upravljajo s to domorodno ribo. Posvet je bil dobro obiskan, tematika je bila kvalitetno predstavljena.
· generalna skupščina EAA in konferenca EAA o prihodnosti ribiških klubov
Skupščina EAA je potekala od 21.9. – 23.9., v Birminghamu (Anglija). RZS na skupščini ni bila prisotna zaradi reševanja problematike poplav v Sloveniji. RZS je pisno, preko članic EAA, nagovorila evropske ribiče s prošnjo o donacijah za repopulacijo. Konferenca EAA je potekala 14.11. – 15.11.2024 v Gothenburgu (Švedska). V imenu RZS, se je je udeležil sekretar RZS, Igor MIličić. Tematika je zajemala problematiko prihodnosti ribiških klubov v Evropi. Prispevek o tem je bil objavljen v glasilu Ribič. 
· generalna konferenca ICSF- kasting
Skupščina (volilna) je potekala od 23.11. – 26.11.2023 v Vicenzi (Italija). Udeležila sta se je predsednik RZS, Miroslav Žaberl in predsednik TP Kasting, Tomo Sotenšek. Izvoljeno je bilo novo vodstvo ICSF. Predstavnik Slovenije Tomo Sotenšek je bil izvoljen v delovno telo ICSF.
· [bookmark: _Hlk154535361]tiskovna konferenca LZS-RZS
Tiskovna konferenca je potekala 5.12.2023 v Ljubljani (tradicionalno na ladjici na Ljubljanici). RZS je predstavila problematiko, povezano z avgustovskimi poplavami in protipoplavne ukrepe. 

Dodatna seznanitev:
· kongres CIPS 2025 - pismo o nameri
Predsednik KPA RZS, Marko Krajnc je napovedal podpis pisma o nameri glede organizacije kongresa CIPS, ki bo potekal v Bohinju. Podpis je predviden za 13.12.2023.

Sprejet je bil:
Sklep 11: UO RZS se je seznanil s tematiko, navedeno pod AD 7: sestanek RAJP, sodba Upravnega sodišča v primeru Kogal d.o.o., posvet o prihodnosti gospodarjenja s potočno postrvjo, generalna skupščina EAA in konferenca EAA o prihodnosti ribiških klubov, generalna konferenca ICSF- kasting, tiskovna konferenca LZS-RZS, kongres CIPS 2025 - pismo o nameri.


AD 8

Sestanek s predsedniki ribiških družin na območju ZRD Celje o aktualnih problematikah ribiškega upravljanja
RD so opozorile na težave s katerimi se srečujejo. Člani UO RZS, ki pokrivajo posamezno področje, ki so ga izpostavile RD, ga zabeležijo z namenom reševanja problematike.

· Boštjan Peter ZAGOŽEN (ZRD Celje) 
· posredoval je opravičilo RD Celje, ki sestanka ne morejo udeležiti iz opravičljivih razlogov
· podal je vpogled v problematiko RD na tem območju: avgustovske poplave, prepoved  dodatnega krmljenja v ribnikih (krapolov), priprava nove uredbe o višini koncesijske dajatve, obmejna reka Sotla (neusklajeni RGN med državama, ograja)
· predstavil je seznam kritičnih točk, ki ga je pripravil UO ZRD Celje in zadevajo predloge izboljšav delovanja RZS: 
· odgovori na postavljena vprašanja niso konkretni oz. odgovore prejmejo prepozno ali takrat, ko RD že pridobijo odgovor kje drugje; pogreša se strokoven komentar, navodilo ali priporočilo RZS na posredovane dopise ministrstev in zavodov
· RZS bi lahko preko javnih razpisov prišla do več javnega denarja
· v RZS obstajajo rezerve za optimizacijo (računovodstvo, elektronsko glasilo Ribič)
· medijska pozornost RZS (premalo poudarka na ribiškem upravljanju, lastne vsebine, premalo medijskega pritiska na odločevalce)
· usposabljanja: odpovedi, nekontinuiranost izvedb in posledično pomanjkanje kadra v RD (iz dveh RD na območju Celja je ZRD prejela pripombo, da so v zadnjih dveh letih odpadla izobraževanja, in sicer usp. za ribiške gospodarje in usp. za mentorje mladim ribičem; zaveda se, da je potrebno upoštevati kriterij določenega min. števila prijavljenih, vendar ne glede na to predlaga, da se usposabljanje, v primeru, da odpade dve leti zapored, v naslednjem letu izvede, ne glede na število prijav, ker je po RD primanjkljaj ribiškega kadra)

· [bookmark: _Hlk122985945]Niko VIVOD (RD Velenje)
· subvencioniranje športne dejavnosti: izguba sredstev, ker ni licenciranih trenerjev
· registracija tekmovalcev za tekme na družinski ravni: prispevek je nepravičen, financira se tekmovalce na državnem nivoju, registracijski znesek naj se vključi v članski prispevek
· tekmovanja v DP LRP: nekatere RD so privilegirane pri izbiri za organizacijo tekem

· Milan KOJC (RD Mozirje)
· izvedba tekmovanj v DP LRP: ločena organizacija tekem za veterane in masterje z namenom, da se omogoči organizacija tudi RD, ki nimajo tako velike tekmovalne trase
· neprimerne objave na socialnih omrežjih: FB
· [bookmark: _Hlk154547155]posledice poplav bodo vplivale na RD še kar nekaj časa v prihodnosti

· Gregor KRIŽNIK (RD Ljubno)
· finančno poslovanje RZS: obstaja prostor za optimizacijo na področju računovodstva; odgovornost za izpad sredstev zaradi neoddane prijave na razpis za finančna sredstva za tekmovalno dejavnost
· tekmovalna dejavnost: pregled financiranja v smislu, ali se financira sama iz sebe ali iz drugih virov sredstev
· ribiško upravljanje: mora biti primarna dejavnost RZS
· PUR: je temeljni dokument za ribiško upravljanje v RD; pričakuje aktivnejšo vlogo RZS pri reševanju te problematike s strokovnim kadrom, ki pozna tudi problematiko salmonidnih vodotokov
· RGN: po navedbi ZZRS še vedno veljajo stari RGN, ki temeljijo na bistveno zastarelih podatkih, ki v RD, ki so utrpele škodo na vodotokih, sploh ne morejo biti več relevantni
· koncesijske dajatve: RD Ljubno in številne druge RD bi po novih izračunih plačevala bistveno višjo koncesnino, kar je nesprejemljivo
· delo strokovne službe RZS: neodzivnost, nestrokovnost; potreba po  strokovnem sodelavcu na področju biologije in prava, ki bi se financiral iz sredstev iz razpisov; RD so premalo seznanjene z načinom dela strokovne službe
· medijska prepoznavnost: poudarek je potrebno dati na podobo RZS v očeh javnosti ter s tem vršiti pritisk na odločevalce 
· pomoč države prizadetim RD v poplavah: informacije glede vračila škode s strani države ni moč dobiti; državne organe je potrebno opozoriti, da je ribištvo izvajanje javne službe in v nekaterih območjih pomembna gospodarska panoga; RZS bi morala pridobiti informacijo o povračilu škode s strani ministrstev (višina in časovni okvir)
· informacijska podoba RZS: posodobitev aplikacije Klen v uporabniku bolj prijazno spletno orodje, posodobitev za oddajanje predlogov za priznanja članom RD

· Martin BLATNIK (RD Laško)
· problematika sklada kmetijskih zemljišč in gozdov RS: RD grozi odvzem zemljišča, pogrešajo pravno pomoč RD
· ribiški kroj: premalo v uporabi, potrebno je širiti ozaveščanje o njegovem pomenu

· [bookmark: _Hlk154547311]Darko JAZBINŠEK (RD Šempeter)
· problematika sklada kmetijskih zemljišč in gozdov RS
· posledice poplav bodo vplivale na RD še kar nekaj časa v prihodnosti
· koncesijske dajatve

· Matevž KRISTAN (RD Sotla)
· obmejna reka Sotla: neusklajeni RGN med državama, ograja

· Zlatko HOFMAN (RD Voglajna)
· prepoved krmljenja rib na jezerih
· pogin rib: premalo informacij s strani ZZRS
· pomanjkanje kadra v RD: izvesti potrebna usposabljanja

Odgovori na predstavljeno problematiko ter splošne ugotovitve in zaključki
Podal jih je predsednik RZS Miroslav Žaberl. Narejen je program Športno treniranje, ki zadosti pogoju za pridobitev sredstev iz prijav na razpise. V primeru, da imajo RD kandidate za omenjeni program, se jih bo priključilo k usposabljanju in z njimi sklenilo pogodbo o sodelovanju. Določilo, da morajo biti vsi tekmovalci registrirani, obstaja že več kot šest let, s tem da v preteklosti registracija tekmovalcev na lokalni ravni ni bila urejena. Simbolični registracijski znesek v višini 5,00 EUR pokriva zgolj administrativne stroške registracije in ni namenjen financiranju za druge namene. V delovno skupino PUR je bila RZS pozvana, da imenuje eno osebo. Posledično je bil imenovan predsednik KNE RZS. RZS je protestirala proti novemu izračunu koncesijskih dajatev (neznani kriteriji za izračune), proti objavi v neprimernem času (letni dopusti), proti neupoštevanju sprejete določbe, da se upošteva število koriščenih ribolovnih dni. Posledično je bila uredba umaknjena. Glede na stanje vodotokov po poplavah, se od MKGP pričakuje aktivnejše sodelovanje in upoštevanje aktualnih izhodišč. Predsednik RZS je navedel, da primarna dejavnost RZS ni pridobivanje finančnih sredstev, temveč izvajanje vseh nalog, ki so zapisane v Statutu RZS.  Strinja se, da RZS potrebuje strokovnega sodelavca na naravovarstvenem področju. RZS bo podala uradno vprašanje glede časovnice in višine povračila škode v poplavah. Podpira konstruktivni pogovor o delu strokovne službe RZS v smislu izboljšanja njenega dela.  Prav tako podpira idejo o večji zavesti ribičev glede uporabe ribiškega kroja. RZS bo predlagala nabavo enotnega kroja za ribiške čuvaje. Ideja o enotnem kroju za praporščake ni bila uspešna, prav zaradi neodzivnosti posameznih RD. Glede problematike sklada kmetijskih zemljišč in gozdov RS se RZS združuje v skupino NVOTR z drugimi nevladnimi organizacijami in si prizadeva za rešitev v prid  RD, vendar zaenkrat rezultati niso vzpodbudni. RZS bo posredovala vse informacije, ki jih bo pridobila na posameznih primerih. Pravna pomoč RD se lahko na zahtevo več RD ponovno obnovi, odpravljena je bila zaradi majhnega zanimanja RD. Glede odstranitve ograje na reki Sotli se bo poskušal pridobiti podatek o predvideni časovnici odstranitve ograje in morebitno povezanost z znižanjem koncesijske dajatve. Član UO RZS, Marko Krajnc je še dopolnil, da je večina članov UO RZS bila ali pa so še funkcionarji oz. predsedniki RD, zato poznajo in se zavedajo glavnih izzivov  ribiške problematike.

Vsi sklepi so bili sprejeti soglasno, razen tam, kjer je to posebej navedeno. Seja je bila končana ob 19:30 uri. 

	zapisala:
Andreja BAVDAŽ
	

	
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL







Prejmejo:
· člani UO RZS
· ob zadolžitvah navedeni člani
· delavci strokovne službe RZS

Po verifikaciji na seji UO prejmejo še:
· člani nadzornega odbora RZS
· predsedniki drugih organov RZS in predsedniki delovnih teles UO RZS
· vabljeni gostje
· RD, ki uporabljajo e- pošto
· arhiv RZS

Opombi:	Po verifikaciji na seji UO RZS, sekretar RZS objavi ta zapisnik na spletnih straneh RZS.
Zvočni zapis poteka seje se nahaja v arhivu RZS. Hrani se dve leti.

